Document ID: 31987R2933

KOMISSION ASETUS (ETY) N:o 2933/87,
annettu 30 päivänä syyskuuta 1987,
öljysiementen interventiota koskevista yksityiskohtaisista säännöistä annetun asetuksen N:o 282/67/ETY muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY(), sellaisena kuin se on viimeksi muutettuna asetuksella (ETY) N:o 1915/87(), ja erityisesti sen 26 artiklan 3 kohdan,
sekä katsoo, että
asetuksen N:o 136/66/ETY 26 artiklan 1 kohdassa säädetään, että interventioelin ostaa rapsin-, rypsin- ja auringonkukansiemenet, erityisesti jos näiden siementen hinta yhteisön markkinoilla on interventiohintaa alhaisempi; komission asetuksen N:o 282/67/ETY(), sellaisena kuin se on viimeksi muutettuna asetuksella (ETY) N:o 2709/87(), 2 artiklassa on tarpeen tarkentaa edellytykset, joilla interventio-ostot sallitaan tai keskeytetään, sekä tekijät, jotka otetaan huomioon määritettäessä yhteisön markkinahintoja,
intervention käyttöä olisi vältettävä vähäisissä hintojen muutoksissa, ja interventio-ostot olisi aloitettava vasta, kun markkinahinnat ovat pysyvästi alempia kuin interventiohinnat; tämän osoittamiseen tarvitaan vähintään kahden viikon pituinen ajanjakso,
tuotantoalueiden ulkopuolella olevissa paikoissa noteeratut markkinahinnat on korjattava määrällä, joka edustaa lähestymiskustannuksia tärkeimpien tuotantoalueiden ja näiden alueiden välillä; tämä määrä on vahvistettava kiinteäksi ottaen huomioon erityisesti käytetyt eri kuljetusvälineet sekä tuotantoalueiden ja näiden alueiden väliset etäisyydet,
interventiojärjestelmän moitteettoman hallinnon vuoksi on niiden paikkojen lukumäärä, joissa noudatettavia hintoja noteerataan, pidettävä mahdollisimman pienenä,
komissio tarvitsee tietoja siementen markkinahinnoista yhteisössä,
Espanjan ja Portugalin interventioelinten suorittamaa öljysiementen ostoa koskevien yksityiskohtaisten sääntöjen siirtymämääräyksistä 28 päivänä helmikuuta 1986 annetussa komission asetuksessa (ETY) N:o 605/86() säädetään erityisesti, että 1 päivän marraskuuta ja 31 päivän joulukuuta 1987 välisenä ajanjaksona öljysiemenerien vähimmäismääriä, jotka voidaan tarjota interventioon Espanjassa ja Portugalissa, korotetaan 60 tonniin Espanjan osalta ja 30 tonniin Portugalin osalta; tätä säännöstä sovelletaan edelleen tämän asetuksen voimaantulon jälkeen säännöksen voimassaolon päättymiseen saakka,
Espanjan ja Portugalin liittymisasiakirjan mukaisesti tiettyjen rasva-alan tuotteiden hinnat ja tuet näissä maissa ovat eri tasolla kuin muualla yhteisössä voimassa olevat hinnat ja tuet, ja näissä kahdessa maassa kyseisten tuotteiden markkinoihin, erityisesti öljysiementen markkinoihin, sovelletaan 31 päivään joulukuuta 1990 saakka kaupan valvontajärjestelmää; tämän vuoksi näiden kahden maan markkinoilla on erityisiä ominaisuuksia, jotka edellyttävät erilaista markkinahintojen noteerausjärjestelmää interventio-oston aloittamisen ja lopettamisen osalta, ja
tässä asetuksessa säädetyt toimenpiteet ovat rasvojen hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen N:o 282/67/ETY 2 artikla seuraavasti:
"2 artikla
1. Rajoittamatta asetuksen (ETY) N:o 605/86 säännösten soveltamista jokainen, jolla on hallussaan vähintään 100 tonnin tasalaatuinen erä yhteisössä korjattuja rapsin- ja rypsinsiemeniä tai auringonkukansiemeniä, on oikeutettu tarjoamaan näitä siemeniä interventioelimelle tässä asetuksessa säädetyin edellytyksin,
2. Asetuksen N:o 136/66/ETY 26 artiklan 1 kohdassa tarkoitettuna ajanjaksona interventio-ostoista päätetään kyseisen asetuksen 38 artiklassa säädettyä menettelyä noudattaen, jos jokaiselle huomioon otetulle viikolle 6 kohdan mukaisesti vahvistettu markkinahinta on pysynyt vähintään kahden peräkkäisen viikon ajan alhaisempana kuin kunkin kyseisen viikon voimassa oleva interventiohinta.
3. Interventio-ostojen lopettamisesta päätetään 2 kohdassa tarkoitettua menettelyä noudattaen, jos 6 kohdan mukaisesti vahvistettu markkinahinta on pysynyt kolmen peräkkäisen viikon ajan samalla tai korkeammalla tasolla kuin tänä ajanjaksona voimassa oleva interventiohinta.
Tarjoukset, jotka on jätetty ennen päätöstä interventio-ostojen lopettamisesta, pysyvät kuitenkin voimassa.
4. Asetuksen 136/66/ETY 26 artiklan 1 kohdan mukaisesti "markkinahinnoilla" tarkoitetaan tukkuhintoja tuotteelle, joka on toimitettu varastoon purkamattomana kyseisessä kohdassa sekä 7 kohdassa tarkoitettuihin keskuksiin.
Nämä hinnat koskevat jäsenvaltiossa, jossa hinta on noteerattu ja muunnettu vakiolaadun perusteella, tuotettuja siemeniä.
Huomioon otettavat keskukset ovat:
P rapsin- ja rypsinsiementen osalta: Dieppe, Hampuri, Stuttgart ja Liverpool,
P auringonkukansiementen osalta: Bordeaux ja Ancona.
5. Jäsenvaltioiden, joissa hintojen noteerauksessa käytetyt keskukset sijaitsevat, on ilmoitettava komis
siolle viimeistään kunkin viikon keskiviikkona hinnat, jotka on noteerattu kyseisissä keskuksissa edeltävän viikon keskiviikosta alkaen, sekä kaikki tekijät, joihin kyseiset hinnat perustuvat.
6. Edellä 5 kohdassa tarkoitetuista hinnoista vähennetään kiinteä määrä, joka on 0,7 ECUa 100 kilogrammalta.
Edellä olevan 2 ja 3 kohdan soveltamisessa käytettävä markkinahinta vahvistetaan niiden ilmoitettujen hintojen perusteella, jotka ovat voimassa kussakin keskuksessa ja joista on vähennetty kiinteä määrä.
7. Espanjan ja Portugalin osalta interventio-ostosta päätetään, jos edeltävien kohtien säännösten mukaisesti Sevillalle ja Lissabonille noteeratut hinnat ovat alempia kuin kussakin kyseisessä jäsenvaltiossa voimassa oleva interventiohinta. Sevillassa noteerattujen hintojen osalta vähennettävä kiinteä määrä on kuitenkin 0,5 ECUa 100 kilogrammalta.
Interventio-ostojen lopettamisesta päätetään, jos 3 kohdassa säädetyt edellytykset ovat täyttyneet näiden keskusten osalta."
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 30 päivänä syyskuuta 1987.

Labels: 3
2
17